ΑΠΟΦΑΣΕΙΣ
Αριθμ. 5293
Έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπου-
δών (Π.Μ.Σ.) με τίτλο «Μη Επανδρωμένα Αυτόνομα και Τηλεκατευθυνόμενα Συστήματα»
του Τμήματος Μηχανικών Βιομηχανικής Σχεδίασης και Παραγωγής, της Σχολής Μηχανικών
του Πανεπιστημίου Δυτικής Αττικής», σύμφωνα με τον ν. 4957/2022 (Α’ 141) και τον πρότυπο
κανονισμό Λειτουργίας των Π.Μ.Σ. του Πα.Δ.Α.
(B’ 4861/2023).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και Άλλες Διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την Κοινωνία και Λοιπές Διατάξεις» (Α’ 141) και ιδίως τα άρθρα
16 και 79 έως 88 αυτού.
4. Τον Εσωτερικό Κανονισμό λειτουργίας του Πανεπιστημίου Δυτικής Αττικής, με τις τροποποιήσεις του
(Β’ 4621/2020).
5. Τον Πρότυπο Κανονισμό Λειτουργίας των Π.Μ.Σ.
του Πα.Δ.Α. «Έγκριση Κανονισμού Λειτουργίας των
Προγραμμάτων Μεταπτυχιακών Σπουδών του Πανεπιστημίου Δυτικής Αττικής» (B’ 4861/2023).
6. Την υπό στοιχεία 135557/Ζ1/1-11-2022 Εγκύκλιο
του Υπουργείου Παιδείας, Έρευνας και Θρησκευμάτων:
«Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της Ποιότητας, της Λειτουργικότητας και της Σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
7. Την υπό στοιχεία 108990/Ζ1/8-9-2022 απόφαση του
Υφυπουργού Παιδείας και Θρησκευμάτων: «Ρύθμιση των
θεμάτων σχετικά με τη διαδικασία δωρεάν φοίτησης σε
Πρόγραμμα Μεταπτυχιακών Σπουδών με τέλη φοίτησης» (Β’ 4899).
8. Την υπό στοιχεία 18137/Ζ1/16-2-2023 κοινή υπουργική απόφαση των Υπουργών Παιδείας και Θρησκευ-
μάτων - Επικρατείας «Καθορισμός των προϋποθέσεων
και της διαδικασίας οργάνωσης Προγραμμάτων Μεταπτυχιακών Σπουδών με μεθόδους εξ αποστάσεως
Εκπαίδευσης στα Ανώτατα Εκπαιδευτικά Ιδρύματα
(Α.Ε.Ι.)» (Β’ 1079).
9. Την υπ’ αρ. 39024/14.5.2021 απόφαση της Συγκλήτου Πανεπιστημίου Δυτικής Αττικής «Έγκριση ίδρυσης
Προγράμματος Μεταπτυχιακών Σπουδών με τίτλο “Μη
Επανδρωμένα Αυτόνομα και Τηλεκατευθυνόμενα Συστήματα” του Τμήματος Μηχανικών Βιομηχανικής Σχεδίασης
και Παραγωγής, Σχολής Μηχανικών του Πανεπιστημίου
Δυτικής Αττικής» (B’ 6019).
10. Την υπ’ αρ. 59882/26.7.2021 απόφαση της Συγκλήτου του Πανεπιστημίου Δυτικής Αττικής «Κανονισμός
Σπουδών του Προγράμματος Μεταπτυχιακών Σπουδών
“Μη Επανδρωμένα Αυτόνομα και Τηλεκατευθυνόμενα
Συστήματα” του Τμήματος Μηχανικών Βιομηχανικής
Σχεδίασης και Παραγωγής, της Σχολής Μηχανικών του
Πανεπιστημίου Δυτικής Αττικής» (B’ 3801).
11. Την υπ’ αρ. 31/15.12.2023 (Θέμα 3ο παρ. Β) απόφαση της Συνέλευσης του Τμήματος Μηχανικών Βιομηχα-
νικής Σχεδίασης και Παραγωγής, της Σχολής Μηχανικών
με θέμα «Έγκριση κανονισμού Π.Μ.Σ. “Μη Επανδρωμένα
Αυτόνομα και Τηλεκατευθυνόμενα Συστήματα”».
12. Την υπ’ αρ. 46969/12-5-2023 διαπιστωτική πράξη του Αντιπρύτανη Έρευνας και Διά Βίου Εκπαί-
δευσης του Πανεπιστημίου Δυτικής Αττικής, «Εκλογή Πρύτανη του Πανεπιστημίου Δυτικής Αττικής»
(Υ.Ο.Δ.Δ. 454).
13. Την υπ’ αρ. 77275/1-9-2023 πράξη του Πρύτανη
του Πανεπιστημίου Δυτικής Αττικής «Ορισμός Αντιπρυτάνεων, Τομέων Ευθύνης Αυτών, Κατανομής Αρμοδιο-
τήτων και Σειράς Αναπλήρωσης του Πρύτανη του Πανεπιστημίου Δυτικής Αττικής» (Υ.Ο.Δ.Δ. 921), καθώς και
την υπ’ αρ. 94297/12-10-2023 (Υ.Ο.Δ.Δ. 1141) τροποποίησης αυτής.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 834
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
14. Την υπ’ αρ. 124685/22-12-2022 απόφαση του Πρύτανη του Πανεπιστημίου Δυτικής Αττικής «Συγκρότηση
της Επιτροπής Μεταπτυχιακών Σπουδών του Πανεπιστημίου Δυτικής Αττικής» (ΑΔΑ: 66ΥΚ46Μ9ΞΗ-Θ9Ξ), καθώς
και την υπ’ αρ. 86982/28-9-2023 (ΑΔΑ: 6ΡΡ846Μ9ΞΗΝΞΦ) απόφαση ανασυγκρότησης αυτού.
15. Την υπ’  αρ. 80818/12-9-2023 (ΑΔΑ: 9ΖΥΨ46Μ
9ΞΗ-ΘΑΔ) πράξη του Πρύτανη του Πανεπιστημίου Δυτικής Αττικής «Συγκρότηση της Συγκλήτου του Πανεπι-
στημίου Δυτικής Αττικής».
16. Την υπ’ αρ. 97386/19-10-2023 (ΑΔΑ: ΨΛΓΧ46Μ9ΞΗΙ07) πράξη του Πρύτανη του Πανεπιστημίου Δυτικής
Αττικής «Ανασυγκρότηση της Συγκλήτου του Πανεπιστημίου Δυτικής Αττικής».
17. Την υπ’ αρ. 09/19-12-2023 (θέμα 4ο) απόφαση της
Επιτροπής Μεταπτυχιακών Σπουδών.
18. Την υπ’ αρ. 01/18-1-2024 (θέμα 21ο) απόφαση της
Συγκλήτου του Πανεπιστημίου Δυτικής Αττικής.
19. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
Την έγκριση του Εσωτερικού Κανονισμού Λειτουργίας
του Προγράμματος Μεταπτυχιακών Σπουδών (Π.Μ.Σ.) με
τίτλο «Μη Επανδρωμένα Αυτόνομα και Τηλεκατευθυνόμενα Συστήματα» του Τμήματος Μηχανικών Βιομηχανι-
κής Σχεδίασης και Παραγωγής, της Σχολής Μηχανικών
του Πανεπιστημίου Δυτικής Αττικής», σύμφωνα με το
ν. 4957/2022 (Α’ 141) και τον πρότυπο κανονισμό Λειτουργίας των Π.Μ.Σ. του Πα.Δ.Α. (B’ 4861/2023), από το
ακαδημαϊκό έτος 2023 - 2024, ως ακολούθως:
Άρθρο 1
Γενικές Διατάξεις
Το Προγράμματα Μεταπτυχιακών Σπουδών «Μη Επανδρωμένα Αυτόνομα και Τηλεκατευθυνόμενα Συστήμα-
τα» του Τμήματος Μηχανικών Βιομηχανικής Σχεδίασης
και Παραγωγής, της Σχολής Μηχανικών, εντάσσεται στο
πλαίσιο των σκοπών και της γενικότερης αποστολής του
Πανεπιστημίου Δυτικής Αττικής (Πα.Δ.Α.). Αποσκοπεί
στην περαιτέρω προαγωγή της επιστημονικής γνώσης,
την ανάπτυξη της έρευνας και στην υψηλού επιπέδου
εξειδίκευση των πτυχιούχων σε θεωρητικές και εφαρμοσμένες περιοχές για θέματα που άπτονται τόσο στην
περαιτέρω προαγωγή της γνώσης, στην ανάπτυξη της
έρευνας και των τεχνών, την ικανοποίηση των εκπαιδευτικών, ερευνητικών, κοινωνικών, πολιτιστικών και ανα-
πτυξιακών αναγκών της χώρας, στην υψηλού επιπέδου
εξειδίκευση των πτυχιούχων σε θεωρητικές και εφαρμοσμένες περιοχές συγκεκριμένων γνωστικών κλάδων
και ειδικές θεματικές ενότητες του Τμήματος Μηχανικών
Βιομηχανικής Σχεδίασης και Παραγωγής.
Άρθρο 2
Σκοπός - Οργάνωση
Σκοπός του Π.Μ.Σ. είναι η παροχή υψηλού επιπέδου
μεταπτυχιακής εκπαίδευσης στο επιστημονικό πεδίο των
μη επανδρωμένων αυτόνομων συστημάτων, παρέχοντας
την προαγωγή της γνώσης, καλύπτοντας τις συγκεκριμένες επιστημονικές, τεχνολογικές και λοιπές ανάγκες
της χώρας, την ανάπτυξη της έρευνας και των τεχνών
και προωθώντας ικανότητες-δεξιότητες κριτικής αξιολόγησης καθώς και υψηλού επιπέδου εξειδίκευση των
πτυχιούχων σε θεωρητικές και εφαρμοσμένες περιοχές
συγκεκριμένων γνωστικών κλάδων, ειδικές θεματικές
ενότητες ή επιμέρους κλάδους των γνωστικών αντικειμένων του πρώτου κύκλου σπουδών του Τμήματος Μη-
χανικών Βιομηχανικής Σχεδίασης και Παραγωγής.
Άρθρο 3
Όργανα ίδρυσης, οργάνωση
και λειτουργία του Π.Μ.Σ.
Τα αρμόδια όργανα για την οργάνωση και λειτουργία
του Π.Μ.Σ. είναι τα ακόλουθα:
Α) η Σύγκλητος του Πα.Δ.Α.
Β) η Συνέλευση του Τμήματος (Σ.Τ.)
Γ) η Συντονιστική Επιτροπή (Σ.Ε.) του Π.Μ.Σ.
Δ) ο Διευθυντής του Π.Μ.Σ.
Ε) η Επιτροπή Μεταπτυχιακών Σπουδών (Ε.Μ.Σ.).
α) Η Σύγκλητος του Πα.Δ.Α.
Η Σύγκλητος έχει τις ακόλουθες αρμοδιότητες:
1. Εγκρίνει την ίδρυση του Προγράμματος Μεταπτυχιακών Σπουδών (Π.Μ.Σ.) ή την τροποποίηση της από-
φασης ίδρυσης του Π.Μ.Σ.,
2. εγκρίνει την παράταση της χρονικής διάρκειας της
λειτουργίας των Π.Μ.Σ.,
3. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4. αποφασίζει την κατάργηση των Π.Μ.Σ. που προσφέρονται από το Πανεπιστήμιο Δυτικής Αττικής.
β) Η Συνέλευση του Τμήματος
Κύρια αρμοδιότητα της Συνέλευσης του Τμήματος,
είναι να εισηγείται στη Σύγκλητο δια της Επιτροπής
Μεταπτυχιακών Σπουδών κατ’ ελάχιστον τις περ. α)
έως ιστ) των παρ. 3 και 4 του άρθρου 80, του ν. 4957/
2022 (Α’ 141) μαζί με τον εσωτερικό Κανονισμό λειτουργίας του Π.Μ.Σ. Η Συνέλευση του Τμήματος, είναι αρμόδια
για την οργάνωση, διοίκηση και διαχείριση του Π.Μ.Σ.
και ιδίως:
1) Συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) εγκρίνει τη μερική φοίτηση σε φοιτητές που πληρούν τα κριτήρια σύμφωνα με την κείμενη νομοθεσία,
5) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
8) πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
μένη απόφαση περί αποδοχής ή απόρριψης της αίτησης,
9) εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ.
Με απόφαση της Συνέλευσης του Τμήματος, οι αρμοδιότητες των περ. 1) και 5) δύναται να μεταβιβάζονται
στη Σ.Ε. του Π.Μ.Σ.
γ) Η Συντονιστική Επιτροπή (Σ.Ε.):
Με απόφαση της Συνέλευσης του Τμήματος (ή της
Επιτροπής Προγράμματος Σπουδών) συγκροτείται η
Συντονιστική Επιτροπή, με διετή θητεία, η οποία αποτελείται από τον Διευθυντή του Π.Μ.Σ. και τέσσερα (4)
μέλη Διδακτικού Ερευνητικού Προσωπικού (Δ.Ε.Π.)
του Τμήματος, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν διδακτικό
έργο στο Π.Μ.Σ. Η Σ.Ε. είναι αρμόδια για την παρακολούθηση και τον συντονισμό της λειτουργίας του προ-
γράμματος και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος ή την ΕΠΣ,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος ή την
Ε.Π.Σ. την κατανομή του διδακτικού έργου, καθώς και
την ανάθεση διδακτικού έργου στις κατηγορίες διδασκόντων του άρθρου 83 του ν. 4957/2022,
6) εισηγείται προς τη Συνέλευση του Τμήματος ή την
Ε.Π.Σ. την πρόσκληση Επισκεπτών Καθηγητών για την
κάλυψη διδακτικών αναγκών του Π.Μ.Σ.,
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος ή την Ε.Π.Σ.,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη Συντονιστική Επιτροπή συγκεκριμένες αρμοδιότητες της Συνέλευσης
του Τμήματος ή της Ε.Π.Σ. για την αποτελεσματικότερη
λειτουργία του Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων. Στην Σ.Ε. δύναται
να συμμετέχουν Ομότιμοι Καθηγητές του Τμήματος ή
των συνεργαζόμενων Τμημάτων, εφόσον παρέχουν διδακτικό έργο στο Π.Μ.Σ.
δ) Ο Διευθυντής Π.Μ.Σ.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε., καθώς και της Επιτροπής Προγράμματος Σπουδών, σε περίπτωση διατμηματικού ή
διιδρυματικού ή κοινού Π.Μ.Σ., συντάσσει την ημερήσια
διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος σε περίπτωση αυτοδύναμου Π.Μ.Σ. ή προς την
Ε.Π.Σ. σε περίπτωση διατμηματικού ή διιδρυματικού ή
κοινού Π.Μ.Σ.,
3) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ορισμός νέου Διευθυντή ή μέλους της Σ.Ε., σε περίπτωση παραίτησης, μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης.
ε) Η Επιτροπή Μεταπτυχιακών Σπουδών:
Με απόφαση της Συγκλήτου, κατόπιν πρότασης των
Κοσμητειών των Σχολών του Πανεπιστημίου Δυτικής
Αττικής συγκροτείται η Επιτροπή Μεταπτυχιακών
Σπουδών. Η Επιτροπή αποτελείται από ένα (1) μέλος
Διδακτικού Ερευνητικού Προσωπικού (Δ.Ε.Π.) από κάθε
Σχολή του Πα.Δ.Α., ένα (1) μέλος που προέρχεται από
τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.), και Ειδικού Τεχνικού Εργαστηριακού Προσωπικού (Ε.Τ.Ε.Π.) του Πα.Δ.Α. και τον/την Αντιπρύτανη, που
είναι αρμόδιος/α για ακαδημαϊκά θέματα, ως Πρόεδρο.
Τα μέλη της Επιτροπής έχουν εμπειρία στην οργάνωση
και συμμετοχή σε προγράμματα σπουδών δεύτερου
κύκλου σπουδών. Η θητεία της Επιτροπής είναι δύο (2)
ακαδημαϊκά έτη.
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Πα.Δ.Α.
για την ίδρυση νέων Προγραμμάτων Μεταπτυχιακών
Σπουδών ή την τροποποίηση των ήδη λειτουργούντων
Π.Μ.Σ., μετά από αξιολόγηση των αιτημάτων των Συνελεύσεων των Τμημάτων για την ίδρυση νέων Π.Μ.Σ., των
σχετικών εκθέσεων σκοπιμότητας και βιωσιμότητάς τους
και την κοστολόγηση της λειτουργίας του Π.Μ.Σ., καθώς
και η δυνατότητα αναπομπής τους, αν η εισήγηση δεν
είναι επαρκώς αιτιολογημένη ή οι συνοδευτικές εκθέσεις
δεν είναι πλήρεις,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
2) η κατάρτιση σχεδίου Κανονισμού για Π.Μ.Σ. του
Πα.Δ.Α. και η υποβολή του προς τη Σύγκλητο,
3) η εκπόνηση πρότυπου σχεδίου Κανονισμού λειτουργίας Π.Μ.Σ.,
4) ο έλεγχος της τήρησης των Κανονισμών λειτουργίας
των Π.Μ.Σ.,
5) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Πα.Δ.Α. από τα Π.Μ.Σ.,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό του εκάστοτε Π.Μ.Σ.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός προγραμμάτων μεταπτυχιακών σπουδών, ο
οποίος αποτελεί διακριτό κεφάλαιο του εσωτερικού
κανονισμού λειτουργίας του Πα.Δ.Α.
Άρθρο 4
Αριθμός Εισακτέων, Κριτήρια
και Τρόπος Επιλογής
Ο αριθμός εισακτέων στο Π.Μ.Σ. «Μη Επανδρωμένα
Αυτόνομα και Τηλεκατευθυνόμενα Συστήματα» ορίζεται κατά ανώτατο όριο σε είκοσι πέντε (25) κατ’ έτος και
αντίστοιχα ο κατώτατος αριθμός εισακτέων ορίζεται σε
πέντε (5). Σε περίπτωση ισοψηφίας υποψηφίων αυξάνεται ο αριθμός των εισακτέων μεταπτυχιακών φοιτητών,
ώστε να εισαχθεί και ο τελευταίος/α ισοψηφών/ούσα
υποψήφιος/α. Επιπλέον του αριθμού των εισακτέων, γίνονται δεκτοί ως υπεράριθμοι υπότροφοι και μέλη των
κατηγοριών ΕΕΠ, ΕΔΙΠ και ΕΤΕΠ.
Κριτήρια και Τρόπος Επιλογής Εισακτέων:
Ι. Πρόσκληση εκδήλωσης ενδιαφέροντος
Οι υποψήφιοι/ες ενημερώνονται από την πρόσκληση
εκδήλωσης ενδιαφέροντος του Π.Μ.Σ., η οποία δημοσιεύεται στις ιστοσελίδες του ΠΜΣ, του Τμήματος, του
Πα.Δ.Α. και σε οποιοδήποτε άλλο πρόσφορο μέσο. Στην
πρόσκληση εκδήλωσης ενδιαφέροντος αναγράφονται
όλες οι σχετικές πληροφορίες (ημερομηνίες και τόπος
κατάθεσης της αίτησης, απαραίτητα δικαιολογητικά που
πρέπει να τη συνοδεύουν), καθώς και τα κριτήρια αξιολόγησης των αιτήσεων των υποψηφίων για τα απαραίτητα
δικαιολογητικά, τη διαδικασία υποβολής αίτησης και την
καταληκτική ημερομηνία υποβολής αιτήσεων.
Στην πρόκληση εκδήλωσης ενδιαφέροντος αναφέρονται:
α) Οι προϋποθέσεις συμμετοχής υποψηφίων μεταπτυχιακών φοιτητών στη διαδικασία επιλογής,
β) οι κατηγορίες πτυχιούχων και ο αριθμός εισακτέων,
γ) η διαδικασία και τα κριτήρια επιλογής των μεταπτυχιακών φοιτητών,
δ) οι προθεσμίες υποβολής αιτήσεων,
ε) τα απαιτούμενα δικαιολογητικά,
στ) Κάθε άλλη λεπτομέρεια που κρίνεται απαραίτητη,
η οποία διευκολύνει τη διαδικασία επιλογής των υποψηφίων μεταπτυχιακών φοιτητών.
Οι αιτήσεις και τα απαιτούμενα δικαιολογητικά κατατίθενται στην Γραμματεία του Π.Μ.Σ., σε έντυπη ή σε
ηλεκτρονική μορφή, σε προθεσμία που ορίζεται στην
πρόσκληση εκδήλωσης ενδιαφέροντος και μπορεί να
παραταθεί με απόφαση της Συνέλευσης του Τμήματος
Μηχανικών Βιομηχανικής Σχεδίασης και Παραγωγής.
ΙΙ. Επιτροπή Αξιολόγησης Υποψηφίων (Ε.Α.Υ.)
Η επιλογή των εισακτέων γίνεται από τριμελή Επιτροπή
Αξιολόγησης υποψηφίων (Ε.Α.Υ.) η οποία αποτελείται
από μέλη Δ.Ε.Π. του Τμήματος Μηχανικών Βιομηχανικής
Σχεδίασης και Παραγωγής, που έχουν αναλάβει μεταπτυχιακό έργο, η οποία συγκροτείται με απόφαση της
Συνέλευσης.
Η Επιτροπή έχει τις παρακάτω αρμοδιότητες:
i. Αξιολόγηση όλων των υποβληθέντων δικαιολογητικών. Ο έλεγχος της πληρότητας των δικαιολογητικών
ενεργείται από τη Γραμματεία του Π.Μ.Σ.
ii. Έλεγχος της γλωσσικής επάρκειας.
iii. Διενέργεια προσωπικών συνεντεύξεων.
Τα δικαιολογητικά συμμετοχής των υποψηφίων είναι:
1. Αίτηση υποψηφιότητας στο Π.Μ.Σ.
2. Αντίγραφο πτυχίου/διπλώματος ή βεβαίωση περάτωσης σπουδών,
3. Πιστοποιητικό αναλυτικής βαθμολογίας.
4. Αναλυτικό βιογραφικό σημείωμα, στο οποίο θα αναφέρονται αναλυτικά οι τίτλοι σπουδών και ενδεχόμενες
ερευνητικές ή επαγγελματικές δραστηριότητες.
5. Αποδεικτικά ερευνητικής ή επαγγελματικής δραστηριότητας (εφόσον υπάρχουν).
6. Συστατικές επιστολές (εφόσον υπάρχουν).
7. Αντίγραφο μεταπτυχιακού τίτλου (εφόσον υπάρχει).
8. Δημοσιεύσεις σε περιοδικά με κριτές (εφόσον υπάρχουν).
9. Φωτοτυπία δύο όψεων της αστυνομικής ταυτότητας.
10. Αντίγραφο πιστοποιητικού γνώσης της αγγλικής
γλώσσας. Η γνώση πιστοποιείται με αναγνωρισμένο
τίτλο σπουδών (π.χ. Τίτλο σπουδών από Εκπαιδευτικό
Ίδρυμα αγγλόφωνης χώρας ή αγγλόφωνου προγράμματος σπουδών, Πιστοποιητικό First Certificate in English,
Πιστοποιητικό Toefl με βαθμολογία τουλάχιστον 500
μόρια (ή 300 με το νέο τρόπο αξιολόγησης), Πιστοποιητικό IELTS με βαθμό 6,5 και άνω, Κρατικό Πιστοποιητικό
Γλωσσομάθειας (επίπεδο Β2),
11. Μία (1) φωτογραφία τύπου αστυνομικής ταυτότητας,
12. επιπρόσθετα προσόντα, υποτροφίες, ειδικά σεμινάρια, μεταπτυχιακοί τίτλοι, πτυχία συμπληρωματικής
εκπαίδευσης κ.λπ. (εφόσον υπάρχουν).
Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητι-
κού γλωσσομάθειας.
Σε περίπτωση που δεν υπάρχουν οι ανωτέρω προϋποθέσεις για την καλή γνώση της αγγλικής γλώσσας, η Σ.Ε.
του Π.Μ.Σ. θα αποφασίζει για τον τρόπο εξέτασης των
υποψηφίων προκειμένου να διαπιστώνεται η επάρκεια
στην αγγλική γλώσσα. Θετικά συνυπολογίζεται η γνώση
και άλλων ξένων γλωσσών.
Με την ολοκλήρωση των διαδικασιών αξιολόγησης, η
αρμόδια Ε.Α.Υ. συντάσσει τον πίνακα των επιτυχόντων
και επιλαχόντων κατά σειρά κατάταξης, σύμφωνα με τα
κριτήρια επιλογής και τους συντελεστές βαρύτητας ανά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
κριτήριο. Ως επιτυχόντες θεωρούνται οι υποψήφιοι/ες που έλαβαν βαθμολογική θέση στη σειρά κατάταξης μέχρι
του ανώτατου ορίου εισαγωγής φοιτητών/τριών. Η Ε.Α.Υ. μπορεί να θεωρήσει επιτυχόντες και όσους από τους/
τις υποψήφιους/ες ισοβάθμησαν με τον τελευταίο επιτυχόντα. Ως επιλαχόντες/χούσες θεωρούνται οι υποψήφιοι/
ες οι οποίοι έλαβαν βαθμολογική θέση στη σειρά κατάταξης, πέραν του ανώτατου ορίου εισαγωγής φοιτητών,
έχοντας δικαίωμα εγγραφής στην περίπτωση που οι πρωθύστεροι στην κατάταξη δεν αποδεχθούν τη θέση ή δεν
εγγραφούν εμπρόθεσμα.
Σε περίπτωση ισοβαθμίας εισάγονται όλοι οι ισοβαθμήσαντες υποψήφιοι με την προϋπόθεση ότι δεν υπερβαίνουν
το μέγιστο αριθμό εισακτέων που έχει οριστεί στην Πρόσκληση Εκδήλωσης Ενδιαφέροντος. Στην περίπτωση που
συμπληρωθεί ο μέγιστος αριθμός εισακτέων στο Π.Μ.Σ., εισάγεται ο υποψήφιος που έχει τον μεγαλύτερο βαθμό
πτυχίου.
Η τελική κατάταξη των υποψηφίων με βάση τη λίστα κριτηρίων του Προγράμματος και η πρόταση επιλογής
υποψηφίων με βάση την κατάταξη αυτή, υποβάλλονται προς επικύρωση στη Συνέλευση του Τμήματος.
ΙΙΙ. Κριτήρια επιλογής των υποψηφίων:
ΚΩΔΙΚΟΣ
ΠΕΡΙΓΡΑΦΗ
ΒΑΡΥΤΗΤΑ
Κ1
Βαθμός πτυχίου Βαθμολογία σε μαθήματα σχετικά με το γνωστικό αντικείμενο
του Π.Μ.Σ. Διπλωματική εργασία, όπου αυτή προβλέπεται στον α’ κύκλο
σπουδών (και αν είναι σχετική με το αντικείμενο του ΠΜΣ)
30%
Κ2
Τυχόν συγγραφική ή/και ερευνητική δραστηριότητα του υποψηφίου
10%
Κ3
Ερευνητική ή Επαγγελματική εμπειρία του υποψηφίου ή τεκμηριωμένη
ενασχόλησή του σε αντίστοιχο τομέα ή σε συναφές αντικείμενο
10%
Κ4
Συνέντευξη
40%
Κ5
Επαρκή γνώση μιας τουλάχιστον ξένης γλώσσας πέραν της γλώσσας
διεξαγωγής του ΠΜΣ
10%
Βαθμός = Κ1 Χ 0,3 + Κ2 Χ 0,1 + Κ3 Χ 0,1 + Κ4 Χ 0,4 + Κ5 Χ 0,1
ΙV. Διαδικασία επιλογής
Τα απαιτούμενα δικαιολογητικά υποβάλλονται εντός των προθεσμιών που ορίζονται στην αντίστοιχη πρόσκληση
εκδήλωσης ενδιαφέροντος.
Η Γραμματεία του Π.Μ.Σ. παραλαμβάνει τις αιτήσεις και τα απαραίτητα δικαιολογητικά που υποβάλλουν οι υποψήφιοι/ες μεταπτυχιακοί/ες φοιτητές/τριες, τα οποία προβλέπονται από την πρόσκληση εκδήλωσης ενδιαφέροντος
κάθε φορά και συντάσσει πίνακα υποψηφίων μεταπτυχιακών φοιτητών, τον οποίο διαβιβάζει στην Ε.Α.Υ. Τα δικαιολογητικά που κατατίθενται από τους υποψήφιους πρέπει να έχουν υποβληθεί εμπρόθεσμα, όπως αυτά προβλέπονται
στη σχετική πρόσκληση εκδήλωσης ενδιαφέροντος. Εκπρόθεσμες αιτήσεις δεν γίνονται δεκτές.
Η διαδικασία αξιολόγησης των υποψηφίων περιλαμβάνει δύο στάδια:
Στο πρώτο, αξιολογούνται οι αιτήσεις με βάση την πληρότητα και την εγκυρότητα των απαιτούμενων δικαιολογητικών που υποβλήθηκαν, το οποίο αποτελεί απαραίτητη προϋπόθεση πρόκρισης στο επόμενο στάδιο.
Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη ενώπιον της Ε.Α.Υ. Στόχος
είναι να διαπιστωθεί ποιοι/ές υποψήφιοι/ες είναι ικανοί/ές να ανταποκριθούν ουσιαστικά στις απαιτήσεις του
Π.Μ.Σ., συνεκτιμώντας το κίνητρο και το ενδιαφέρον, αλλά και τη συνολικότερη συγκρότηση και επιστημονική τους
επάρκεια σε σχέση με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης, η Ε.Α.Υ. καταρτίζει πλήρη κατάλογο με όλους τους υποψηφίους,
ιεραρχεί τους υποψηφίους, προβαίνει στην τελική επιλογή και καταρτίζει τον προσωρινό πίνακα των επιτυχόντων,
ο οποίος επικυρώνεται από τη Συνέλευση του Τμήματος. Η ανάρτησή του πραγματοποιείται σύμφωνα με τις διατάξεις περί προστασίας προσωπικών δεδομένων, στην ιστοσελίδα του Π.Μ.Σ. και στις ανακοινώσεις του Τμήματος.
Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί ως ισοβαθμήσαντες.
Ένσταση κατά του προσωρινού πίνακα επιτυχόντων μπορεί να γίνει μέσα σε πέντε (5) εργάσιμες ημέρες από την
ημερομηνία ανακοίνωσης των πινάκων. Η ένσταση, πρέπει να είναι συγκεκριμένη και κρίνεται τελεσίδικα από Τριμελή Επιτροπή μελών Δ.Ε.Π. του Τμήματος που έχουν αναλάβει μεταπτυχιακό έργο, η οποία ορίζεται με απόφαση
της Συνέλευσης
Μετά την λήξη της προθεσμίας ενστάσεων και την τελεσίδικη απόφαση της επιτροπής ενστάσεων (εάν υπάρχουν),
αναρτάται ο τελικός πίνακας επιτυχόντων, σύμφωνα με την διαδικασία ανάρτησης του προσωρινού πίνακα.
Οι επιτυχόντες υποψήφιοι καλούνται να απαντήσουν γραπτώς ή ηλεκτρονικώς (email) εντός πέντε εργάσιμων
ημερών από την ανάρτηση του τελικού πίνακα όπως ορίζεται στην πρόσκληση εκδήλωσης ενδιαφέροντος για την
αποδοχή της ένταξης τους στο Π.Μ.Σ και τους όρους λειτουργίας του, όπως αυτοί περιγράφονται στον παρόντα
κανονισμό λειτουργίας.
Εφόσον υπάρξουν αρνήσεις, η Γραμματεία ενημερώνει τους αμέσως επόμενους υποψήφιους στη σειρά αξιολόγησης από τον τελικό πίνακα επιτυχόντων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
v. Εγγραφή στο Π.Μ.Σ.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τα
αρμόδια όργανα στην πρόσκληση εκδήλωσης ενδιαφέροντος. Για λόγους εξαιρετικής ανάγκης είναι δυνατή η
εγγραφή μεταπτυχιακού φοιτητή μετά από τη λήξη της
προθεσμίας με απόφαση της Συντονιστικής Επιτροπής
ύστερα από αιτιολογημένη αίτηση του ενδιαφερομένου.
Οι εισακτέοι μεταπτυχιακοί φοιτητές μπορούν να ενημερώνονται από την ιστοσελίδα του Τμήματος ή/και από
τη Γραμματεία του Π.Μ.Σ.
Άρθρο 5
Κατηγορίες Υποψηφίων.
Στο Π.Μ.Σ γίνονται δεκτοί πτυχιούχοι Ιδρυμάτων
Τριτοβάθμιας Εκπαίδευσης της ημεδαπής ή ομοταγών
Ιδρυμάτων της αλλοδαπής σύμφωνα με τις διατάξεις της
κείμενης νομοθεσίας.
Αίτηση μπορούν να υποβάλουν και τελειόφοιτοι Τμημάτων, υπό την προϋπόθεση ότι θα έχουν προσκομί-
σει Βεβαίωση Περάτωσης των Σπουδών τους πριν την
ημερομηνία επικύρωσης του πίνακα των επιτυχόντων.
Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία
έναρξης του προγράμματος.
Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγ-
μένα στο Εθνικό Μητρώο Αναγνωρισμένων Ιδρυμάτων
της αλλοδαπής του ΔΟΑΤΑΠ. Σε περίπτωση που Ίδρυμα
της Αλλοδαπής δεν βρίσκεται αναρτημένο στον ιστότοπο του ΔΟΑΤΑΠ, το Τμήμα εφαρμόζει τη διαδικασία
σύμφωνα με όσα ορίζονται στη κείμενη νομοθεσία. Σε
διαφορετική περίπτωση, γίνεται διαγραφή του φοιτητή,
χωρίς να υπάρχει αξίωση από τον φοιτητή επιστροφής
των χρημάτων που ενδεχομένως κατέθεσε.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. και διοικητικοί υπάλληλοι εφόσον έχει αποφασισθεί από τη Σ.Ε. μπορούν μετά από αίτησή τους να
εγγραφούν ως υπεράριθμοι/ες και μόνο ένας κατ’ έτος,
χωρίς τέλη φοίτησης.
Άρθρο 6
Διάρκεια Σπουδών - Μερική Φοίτηση Αναστολή Φοίτησης
6.1. Χρονική διάρκεια φοίτησης
Η χρονική διάρκεια για τις σπουδές που οδηγούν στην
απονομή του Διπλώματος Μεταπτυχιακών Σπουδών
(Δ.Μ.Σ) του Προγράμματος ορίζεται σε τρία (3) ακαδημαϊκά εξάμηνα και ο προσαυξημένος χρόνος διαρθρώνεται
σε πέντε (5) εξάμηνα, έκαστο διάρκειας δεκατριών (13)
εβδομάδων διδασκαλίας στα οποία περιλαμβάνεται και
ο χρόνος για την εκπόνηση και υποβολή προς κρίση της
Μεταπτυχιακής Διπλωματικής Εργασίας (Μ.Δ.Ε.).
Η επιτρεπόμενη διάρκεια ολοκλήρωσης των υποχρεώσεων για την λήψη του διπλώματος μεταπτυχιακών
σπουδών είναι από τρία (3) το λιγότερο έως πέντε (5)
ακαδημαϊκά εξάμηνα το μέγιστο. Ωστόσο, σε εξαιρετικές
περιπτώσεις, μπορεί να δοθεί αναστολή φοίτησης με
εισήγηση της Συντονιστικής Επιτροπής και απόφαση της
Συνέλευσης Τμήματος και ο χρόνος αυτός δεν υπολογίζεται στην συνολική απαιτούμενη διάρκεια απονομής του
Διπλώματος Μεταπτυχιακών Σπουδών (Δ.Μ.Σ).
Η διάρκεια των μαθημάτων του Π.Μ.Σ. ανά εξάμηνο
σπουδών, είναι τουλάχιστον δεκατρείς (13) εβδομάδες
που αντιστοιχεί σε 30 ECTS. Εφόσον υπάρχει διπλωματική εργασία, ο χρόνος συγγραφής της δεν μπορεί να
είναι μικρότερος από έξι (6) μήνες και μεγαλύτερος από
δεκαοχτώ (18) μήνες.
Το Π.Μ.Σ. ολοκληρώνεται με την απονομή Διπλώματος
Μεταπτυχιακών Σπουδών (Δ.Μ.Σ.), επίπεδο επτά (7) του
Εθνικού και Ευρωπαϊκού Πλαισίου Προσόντων, σύμφωνα
με το άρθρο 47 του ν. 4763/2020.
Η επιτυχή ολοκλήρωση φοίτησης διαπιστώνεται από
την επιτυχή επίδοση στα μαθήματα του Π.Μ.Σ και την
επιτυχή εκπόνηση Διπλωματικής Εργασίας.
6.2. Μερική Φοίτηση
Στους μεταπτυχιακούς φοιτητές/τριες που αδυνατούν να ανταποκριθούν στις ελάχιστες απαιτήσεις του
προγράμματος πλήρους φοίτησης, προβλέπεται σύμφωνα με την κείμενη νομοθεσία, η δυνατότητα μερικής
φοίτησης.
Στη μερική φοίτηση η διάρκεια σπουδών δεν μπορεί
να υπερβαίνει το διπλάσιο της κανονικής φοίτησης.
Η δυνατότητα μερικής φοίτησης μπορεί να δοθεί σε
εργαζόμενους/ες φοιτητές/τριες, για λόγους ασθένειας,
σοβαρούς οικογενειακούς λόγους, στράτευσης, λόγοι
ανωτέρας βίας, κ.λπ.
6.3. Αναστολή φοίτησης
Ο μεταπτυχιακός φοιτητής μπορεί με αίτησή του να
ζητήσει αιτιολογημένα αναστολή φοίτησης (π.χ. στρατιωτική θητεία, ασθένεια, απουσία στο εξωτερικό) εφό-
σον προσκομίσει τα σχετικά δικαιολογητικά. Η απόφαση
λαμβάνεται από τη Συνέλευση του Τμήματος κατόπιν
εισήγησης της Συντονιστικής Επιτροπής. Τα εξάμηνα
αναστολής της φοιτητικής ιδιότητας δεν προσμετρώνται στην προβλεπόμενη μέγιστη διάρκεια κανονικής
φοίτησης. Το δικαίωμα αναστολής σπουδών δύναται να
ασκηθεί άπαξ ή τμηματικά για χρονικό διάστημα κατ’
ελάχιστον ενός (1) ακαδημαϊκού εξαμήνου, αλλά η συνολική διάρκεια της αναστολής δεν δύναται να υπερβαίνει
αθροιστικά τα δύο (2) ακαδημαϊκά εξάμηνα. Οι φοιτητές που βρίσκονται σε αναστολή φοίτησης, χάνουν την
φοιτητική ιδιότητα καθ’ όλο το χρονικό διάστημα της
αναστολής. Ο/Η φοιτητής/τρια με την επάνοδό του/της
στη φοίτηση εξακολουθεί να υπάγεται στο καθεστώς
φοίτησης του χρόνου εγγραφής του/της ως μεταπτυχιακός/ης φοιτητής/τριας.
Άρθρο 7
Πρόγραμμα Σπουδών
Το Π.Μ.Σ. ξεκινά το χειμερινό εξάμηνο κάθε ακαδημαϊκού έτους. Η επιτυχής εξέταση σε όλα τα μαθήματα του
προγράμματος σπουδών, η επιτυχής εκπόνηση της διπλωματικής εργασίας και η συγκέντρωση 90 πιστωτικών
μονάδων είναι απαραίτητες προϋποθέσεις για την απονομή Διπλώματος Μεταπτυχιακών Σπουδών (Δ.Μ.Σ.).
Το αναλυτικό πρόγραμμα μαθημάτων ανά εξάμηνο
ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
Α’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Α1
ΠΡΟΓΡΑΜΜΑΤΙΣΜΟΣ ΕΝΣΩΜΑΤΩΜΕΝΩΝ ΣΥΣΤΗΜΑΤΩΝ ΑΙΣΘΗΤΗΡΙΑ
Υ
Α2
ΕΠΙΚΟΙΝΩΝΙΕΣ ΔΕΔΟΜΕΝΩΝ
Υ
Α3
ΔΙΑΧΕΙΡΙΣΗ ΕΝΕΡΓΕΙΑΣ
Υ
Α4
ΜΗΧΑΝΟΛΟΓΙΚΕΣ ΚΑΤΑΣΚΕΥΕΣ ΚΑΙ ΥΛΙΚΑ
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Β1
ΓΕΝΙΚΑ ΘΕΜΑΤΑ ΔΙΚΤΥΩΜΕΝΩΝ ΜΗ ΕΠΑΝΔΡΩΜΕΝΩΝ ΣΥΣΤΗΜΑΤΩΝ - ΑΥΤΟΝΟΜΑ ΧΕΡΣΑΙΑ ΣΥΣΤΗΜΑΤΑ
Υ
Β2
ΕΙΔΙΚΑ ΘΕΜΑΤΑ ΜΗ ΕΠΑΝΔΡΩΜΕΝΩΝ ΥΠΟΘΑΛΑΣΣΙΩΝ ΣΥΣΤΗΜΑΤΩΝ ΚΑΙ ΣΥΣΤΗΜΑΤΩΝ ΕΠΙΦΑΝΕΙΑΣ
Υ
Β3
ΜΗ ΕΠΑΝΔΡΩΜΕΝΑ ΕΝΑΕΡΙΑ ΚΑΙ ΔΙΑΣΤΗΜΙΚΑ ΣΥΣΤΗΜΑΤΑ
Υ
Β4
ΜΕΛΕΤΗ ΚΑΙ ΑΝΑΠΤΥΞΗ ΜΗ ΕΠΑΝΔΡΩΜΕΝΟΥ ΣΥΣΤΗΜΑΤΟΣ
Υ
Σεμινάριο
ΝΟΜΟΘΕΤΙΚΟ ΠΛΑΙΣΙΟ
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ/ΠΡΑΚΤΙΚΗ ΑΣΚΗΣΗ/Μ.Δ.Ε.
Υ: Υποχρεωτικό
Ε: Επιλογής
ECTS
ΔΕ
ΔΙΠΛΩΜΑΤΙΚΗ ΕΡΓΑΣΙΑ
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Αναλυτική περιγραφή των μαθημάτων:
Μαθήματα Α’ Εξάμηνου
Α.1 ΠΡΟΓΡΑΜΜΑΤΙΣΜΟΣ ΕΝΣΩΜΑΤΩΜΕΝΩΝ ΣΥΣΤΗΜΑΤΩΝ - ΑΙΣΘΗΤΗΡΙΑ (8 ECTS): Οι διδακτικές ενότητες
που περιλαμβάνονται στο μάθημα, ενδεικτικά είναι: Αρχιτεκτονικές μικροεπεξεργαστών και μικρο-υπολογιστών,
Εργαλεία ανάπτυξης και αποσφαλμάτωσης υλισμικού, Γλώσσες και μέθοδοι προγραμματισμού μικροελεγκτών,
Διαχείριση αισθητηριακών δεδομένων, Εσωτερικά δομικά στοιχεία, Περιφερειακές λειτουργικές μονάδες, Τεχνικές
διαχείρισης χρόνου, Μέθοδοι διαχείρισης εσωτερικής και εξωτερικής μνήμης, Αλγόριθμοι ελέγχου, Τεχνικές λήψης
αποφάσεων, Έξυπνα αισθητήρια συστήματα, Έλεγχος αυτόνομων συστημάτων.
Α.2 ΕΠΙΚΟΙΝΩΝΙΕΣ ΔΕΔΟΜΕΝΩΝ (8 ECTS): Οι διδακτικές ενότητες που περιλαμβάνονται στο μάθημα, ενδεικτικά
είναι: Αρχές διαμόρφωσης αποστολής και λήψης σήματος, Πρωτόκολλα διασύνδεσης συστημάτων, Τοπικά ασύρματα δίκτυα, Τεχνολογίες απομακρυσμένου ελέγχου, Διαδίκτυο των αντικειμένων (ΙοΤ), Νεφελουπολογιστική (cloud
computing), Τεχνολογίες Μεσουλισμικού (middleware), Κυβερνοασφάλεια, Ασφάλεια επικοινωνιών, Τηλεπικοινωνίες και πλοήγηση, Δορυφορικές επικοινωνίες, Αρχές κρυπτογραφίας - Τι είναι το Advanced Encryption Standard
(ΑES), Εισαγωγή - Συνοπτική περιγραφή των building blocks τηλεκατευθυνόμενου, Σήματα - Στοιχεία ανάλυσης
Fourier (φάσμα, εύρος ζώνης), Αρχές αναλογικής και ψηφιακής διαμόρφωσης, Θόρυβος - Λευκός θόρυβος - SNR/
CNR - AWGN κανάλι, έννοια διαλείψεων, Κατανομή του ραδιοφάσματος - Περιοχές ενδιαφέροντος, Η/Μ κύματα - Πόλωση - Διάδοση σε διάφορες περιοχές συχνοτήτων - Διάδοση Line Of Sight - Πολλαπλές ανακλάσεις και
multipath, Γραμμές μεταφοράς - Προσαρμογή και SWR, Κεραίες - Κατευθυντικότητα, κέρδος - Αντίσταση εισόδου
και προσαρμογή, Εξίσωση Friis - Π/Υ ζεύξης, Τηλεπικοινωνιακά πρωτόκολλα - Δομή ψηφιακού μηνύματος - Έννοια
των layers, Παράδειγμα: Το 802.11, Πρωτόκολλα σε τηλεκατευθυνόμενα.
Α.3 ΔΙΑΧΕΙΡΙΣΗ ΕΝΕΡΓΕΙΑΣ (7 ECTS): Οι διδακτικές ενότητες που περιλαμβάνονται στο μάθημα, ενδεικτικά είναι:
Τεχνολογίες συσσωρευτών ενέργειας, Αλγόριθμοι εξοικονόμησης ενέργειας, Μέθοδοι ανάκτησης ενέργειας, Μέθοδοι
μετατροπής ενέργειας, Συστήματα φόρτισης, Τεχνικές ασφάλειας και προστασίας οχήματος, Μέθοδοι παρακολούθησης διαχείρισης ενέργειας, Εκτίμηση ενεργειακών αναγκών και αυτονομία αποστολής.
Α.4 ΜΗΧΑΝΟΛΟΓΙΚΕΣ ΚΑΤΑΣΚΕΥΕΣ ΚΑΙ ΥΛΙΚΑ (7 ECTS): Οι διδακτικές ενότητες που περιλαμβάνονται στο μάθημα, ενδεικτικά είναι: Συστήματα εξαρτημάτων, Μονάδες και υπομονάδες, Σύνθετες δομές, Ανάλυση πεπερα-
σμένων στοιχείων, Δομική μοντελοποίηση, Εκτίμηση ζημιών και πρόβλεψη αποτυχίας, Reliability, Availability, and
Maintainability (RAM), Ευφυή υλικά, Συμπεριφορά σύνθετων υλικών, Μεταλλικά υλικά, Τεχνικές CAD/CAM/CAE,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
Στοιχεία αεροδυναμικής και σχεδιασμός περιβλήματος,
Στοιχεία υδροδυναμικής και σχεδιασμός γάστρας περιβλήματος, Θερμοδυναμικά φαινόμενα, Υπερσυμπιεστές
Μαθήματα Β’ Εξάμηνου
Β.1 ΓΕΝΙΚΑ ΘΕΜΑΤΑ ΔΙΚΤΥΩΜΕΝΩΝ ΜΗ ΕΠΑΝΔΡΩΜΕΝΩΝ ΣΥΣΤΗΜΑΤΩΝ - ΑΥΤΟΝΟΜΑ ΧΕΡΣΑΙΑ ΣΥΣΤΗΜΑΤΑ
(6 ECTS): Οι διδακτικές ενότητες που περιλαμβάνονται
στο μάθημα, ενδεικτικά είναι: Τεχνολογίες μηχατρονικής, Τύποι κινητήρων και κίνησης, Ψηφιακός Έλεγχος
κίνησης, Μονάδες διαχείρισης ενέργειας, Τεχνολογίες
διασύνδεσης στο πεδίο, Ολοκληρωμένες μονάδες επικοινωνιών, Ασύρματα δίκτυα αισθητήρων, Αλγόριθμοι
ανάπτυξης ελέγχου τροχιάς, Θεωρία σμήνους, Κατανεμημένα συστήματα αισθητήρων, Ενσωματωμένη τεχνητή
νοημοσύνη, Υπολογιστική άκρου, Επικοινωνίες οχήματος με όχημα (V2V), Αντίληψη UGV και παρακολούθηση
δεδομένων, Διαχείριση και ασφάλεια μη επανδρωμένων
οχημάτων και συστημάτων εδάφους, Σχεδιασμός αυτόνομων και μη επανδρωμένων οχημάτων εδάφους, Σχε-
διασμός και κατασκευή σύνθετων κατασκευών, Προηγμένοι αισθητήρες και παρακολούθηση της κατάστασης,
Μοντελοποίηση διαχείρισης έργων μηχανικής, Έλεγχος
θέσης, Αποτυχία ζημιάς και πλεονασμός, Αναγνώριση
εικόνας και οπτικός έλεγχος, Τοπική αναγνώριση τοπίου,
Σχεδιασμός διαδρομής, Ευφυής δικτύωση συστημάτων
μεταφοράς.
Β.2 ΕΙΔΙΚΑ ΘΕΜΑΤΑ ΜΗ ΕΠΑΝΔΡΩΜΕΝΩΝ ΥΠΟΘΑΛΑΣΣΙΩΝ ΣΥΣΤΗΜΑΤΩΝ ΚΑΙ ΣΥΣΤΗΜΑΤΩΝ ΕΠΙΦΑΝΕΙΑΣ
(6 ECTS): Οι διδακτικές ενότητες που περιλαμβάνονται
στο μάθημα, ενδεικτικά είναι: Έλεγχος συστημάτων
ώθησης με διανύσματα, Αισθητήρες βάθους, Ακουστικοί αισθητήρες, Ευφυείς μονάδες κίνησης, Υποβρύχια
και επιφανειακή επικοινωνία,Τεχνολογίες στεγανοποίησης, Πλευστότητα, επένδυση και σταθερότητα, Έρμα,
Έλεγχος καταπόνησης, πιεζοηλεκτρικοί αισθητήρες και
υλικά & ενεργοποιητές ηλεκτρο-ενεργών πολυμερών,
Συστήματα ελιγμών/λιτήρων, Λειτουργίες μεταξύ τομέων, Επικοινωνία ελέγχου εντολών, Αμφίβια λειτουργικό-
τητα, Εκκίνηση και ανάκτηση/ανάπτυξη συστημάτων.
Β.3 ΜΗ ΕΠΑΝΔΡΩΜΕΝΑ ΕΝΑΕΡΙΑ ΚΑΙ ΔΙΑΣΤΗΜΙΚΑ ΣΥΣΤΗΜΑΤΑ (6 ECTS): Οι διδακτικές ενότητες που
περιλαμβάνονται στο μάθημα, το οποίο χωρίζεται σε
2 κύρια μέρη, ενδεικτικά είναι: -ΜΗ ΕΠΑΝΔΡΩΜΕΝΑ
ΕΝΑΕΡΙΑ ΣΥΣΤΗΜΑΤΑ: Σχεδιασμός και Διαχείριση Μη
Επανδρωμένων Εναερίων Συστημάτων (ΜΕΕΣ), Επισκόπηση, Ορισμός, Ιστορία και Κατηγοριοποίηση ΜΕΕΣ, Δι-
αστατικοποίηση (Sizing) Μη Επηνδρωμένου Αεροσκάφους (ΜΕΑ), Γεωμετρία και Αρχιτεκτονική Συνιστωσών
(Configurations) ΜΕΑ, Τμηματοποίηση (Modularity),
Αεροδυναμική, Γωνίες Euler, Μετασχηματισμοί Συντεταγμένων, Έλεγχος Εκτροπής (Yaw), Πρόνευσης (Pitch)
και Κύλισης (Roll), Ιδιότητες κατανομής μάζας, Δομική
Ανάλυση, Συστήματα Πρόωσης για διάφορα υψόμετρα
και διάρκεια πτήσης, Πτητικές επιδόσεις, Αβιονική, Λογισμικό και Συστήματα Αυτομάτου Πιλότου, Τεχνητή
Νοημοσύνη, Ρομποτική, Τηλεπικοινωνιακές Συνδέσεις,
Απογείωση/Απονήωση και Ανάκτηση/Προσγείωση/
Προσνήωση, Είδη Αποστολών και Σχεδιασμός Ωφέλιμου Φορτίου (Payload), Φερόμενοι Αισθητήρες, Τηλεπι-
σκόπιση, Ολοκλήρωση και Σύνθεση Συστήματος Αποστολή, Ανάλυση Κόστους Σχεδιασμού και Λειτουργίας,
Αξιοπιστία, Συντηρησιμότητα, Υποστήριξη και Μετακινησιμότητα (Reliability, Maintainability, Supportability
and Transportability), Εξομοιωτές Πτήσης, Πτήση και
Συνεργισμός Σμήνους, Συστήματα Όρασης, Παρακολούθηση Στόχου, Έναρξη Εταιριών ΜΕΑ και Επενδύσεις
(UAS Company Startups and Investments), Στρατιωτικές,
Αστυνομικές, Ναυτικές, Πυροσβεστικές, Χωροταξικές
Εφαρμογές, Νομοθεσία ΥΠΑ και Απαιτήσεις για Άδεια
Χειριστού.-ΜΗ ΕΠΑΝΔΡΩΜΕΝΑ ΔΙΑΣΤΗΜΙΚΑ ΣΥΣΤΗΜΑΤΑ: Ιστορία και Εξέλιξη: Μη Επηνδρωμένων Διαστημο-
πλοίων Εγγύς και Βαθέως Διαστήματος, NASA, Σοβιετικό
Διαστημικό Πρόγραμμα, ESA. Δορυφορική Κάλυψη Γης.
Δορυφόροι GEO, MEO, LEO. Μικροδορυφόροι, Πικοδορυφόροι, Νανοδορυφόροι, Τροχιακή Μηχανική: Δυνα-
μική Σημειακών Μαζών στο Διάστημα, Το πρόβλημα
των δύο σωμάτων. Πρόβλημα των Ν Σωμάτων. Τροχιακή
θέση ως συνάρτηση του χρόνου. Τροχιές σε 3 διαστάσεις. Αρχικός Προσδιορισμός Τροχιάς. Τροχιακοί Ελιγμοί.
Σχετική Κίνηση και Ραντεβού. Διαπλανητικές Τροχιές. Δυναμική του στερεού σώματος στο Διάστημα. Δυναμική
Προσανατολισμού Δορυφόρων. Δυναμική Πυραυλικών
Οχημάτων. Τροχιακές Αναταράξεις. Δορυφόροι και Αποστολές: Εγγύς Διαστημικό Περιβάλλον, Τροχιές Δορυφό-
ρων, Αποστολές Τηλεπισκόπισης, Εικονοληψία (Imaging)
επιφανείας γής σε λωρίδες (swaths), Σκόπευση προς ένα
στόχο στο έδαφος, Ποσό και Ρυθμός αποστολής δεδομένων στον σταθμό εδάφους. Αστερισμοί Δορυφόρων
LEO. Μικροδορυφόροι, Νανοδορυφόροι, Πικοδορυφόροι σε χαμηλές τροχιές. Τροφοδοσία με ηλεκτρική ισχύ,
Ηλιακές Συστοιχίες, Συσσωρευτές. Cubesats nU, Τηλεπικοινωνίες Δορυφόρων, Τηλεμετρία, Τηλεντολοδοσία,
Προϋπολογισμοί Ζεύξεων, Κεραίες, Υποσυστήματα RF,
Διάδοση δορυφορικού σήματος στην ατμόσφαιρα. Παγκόσμια Δορυφορική Ναυτιλία (GNSS). Ψηφιακή επεξερ-
γασία επί του Δορυφόρου. Συστήματα Καθορισμού Προσανατολισμού και Ελέγχου (ΑDACS). Λογισμικό επί του
Δορυφόρου. Σταθμοί Εδάφους για έλεγχο δορυφόρου
ή αστερισμού δορυφόρων. Μηχανολογία Συστημάτων
και Διαχείριση Προγράμματος, Κόστη έναντι προδιαγραφών αποστολής Δορυφόρου. Λογισμικό Σχεδιασμού και
Εξομοίωσης Τροχιάς. Πρακτική Εξάσκηση. Εναλλακτικές
Λύσεις για Εκτέλεση Αποστολής. Στρατιωτικές, Αστυνομικές, Ναυτικές, Πυροσβεστικές, Χωροταξικές Εφαρμο-
γές. Επικοινωνία Μικροδορυφόρου με UAV.
Β.4 ΜΕΛΕΤΗ ΚΑΙ ΑΝΑΠΤΥΞΗ ΜΗ ΕΠΑΝΔΡΩΜΕΝΟΥ
ΣΥΣΤΗΜΑΤΟΣ (7 ECTS): Οι διδακτικές ενότητες που περιλαμβάνονται στο μάθημα, ενδεικτικά είναι: Προσδιο-
ρισμός σκοπού και αποστολής, Εντοπισμός προδιαγραφών από τις ανάγκες, Αρχές τεχνοοικονομικής ανάλυσης,
Φιλοσοφία σχεδιάσεως/μέθοδοι σχεδιάσεως, Design
regulations, Mission statement, Επιλογή διαστάσεων
και βασικών παραμέτρων, Επιλογή μορφής σκάφους,
Επιλογή συστημάτων (ωφέλιμο φορτίο, αισθητήρες), Γενική διάταξη, Εκτίμηση βάρους, Δομική ανάλυση, Τρο-
φοδοσία- Πρόωση, Σταθερότητα (υδροστατική) για USV/
UUVs, Παραμονή στη θάλασσα (υδροδυναμική) για USV/
UUVs, Ελιγμοί (υδροδυναμική) για USVs/UUVs, Αεροδυναμική για UAV, Εκτίμηση κόστους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
ΣΕΜΙΝΑΡΙΟ ΝΟΜΟΘΕΤΙΚΟ ΠΛΑΙΣΙΟ (5 ECTS): Οι διδακτικές ενότητες που περιλαμβάνονται στο μάθημα (σε-
μινάριο), αφορούν τα πρότυπα, το νομοθετικό πλαίσιο,
τις προδιαγραφές, τους κανονισμοί και τις οδηγίες, σε
Εθνικό, Ευρωπαϊκό και Διεθνές επίπεδο.
Άρθρο 8
Μεταπτυχιακή Διπλωματική Εργασία (Μ.Δ.Ε.)
Ο/Η μεταπτυχιακός φοιτητής/τρια υποχρεούται να εκπονήσει και να υποστηρίξει με επιτυχία τη μεταπτυχιακή
διπλωματική του/της εργασία στο αντίστοιχο εξάμηνο
σπουδών που αναφέρεται στον παρόντα Εσωτερικό
Κανονισμό. Ο μεταπτυχιακός φοιτητής έχει δικαίωμα
αίτησης ανάληψης Μ.Δ.Ε εφόσον έχει ολοκληρώσει με
επιτυχία τα μαθήματα του προγράμματος σπουδών,
εκτός εάν άλλως αποφασίσει το αρμόδιο κατά περίπτωση όργανο. Το θέμα της Μ.Δ.Ε. πρέπει να εντάσσεται στο
αντικείμενο του Π.Μ.Σ.
Ειδικότερα θέματα εκπόνησης Μ.Δ.Ε. ορίζονται από
τον Οδηγό Μεταπτυχιακής Διπλωματικής Εργασίας του
Π.Μ.Σ., ο οποίος ενδεικτικά μπορεί περιλαμβάνει τα ακόλουθα:
1. Τον εκπαιδευτικό σκοπό της Μ.Δ.Ε.,
2. τα στάδια υποβολής της Μ.Δ.Ε.,
3. τα πεδία ερευνητικού ενδιαφέροντος,
4. τα στάδια διενέργειας της Μ.Δ.Ε.,
5. την αλλαγή τίτλου Μ.Δ.Ε.
6. τις καλές πρακτικές σύνταξης του κειμένου και της
ηλεκτρονικής ή έντυπης ανάγνωσης της Μ.Δ.Ε.,
7. την μελέτη και εύρεση βιβλιογραφικών πηγών,
8. την σύνταξη των ερευνητικών εργασιών,
9. τα κριτήρια αξιολόγησης της Μ.Δ.Ε.,
10. την αλλαγή επιβλέποντα, κ.τ.λ.
Άρθρο 9
Οργάνωση Π.Μ.Σ. με τη χρήση μεθόδων
σύγχρονης και ασύγχρονης εξ αποστάσεως
εκπαίδευσης
Η οργάνωση της εκπαιδευτικής διαδικασίας του Π.Μ.Σ.
συνδυάζει δια ζώσης και σύγχρονη εξ’ αποστάσεως εκπαίδευση, με τη χρήση αντίστοιχων μεθόδων, ενω δύνα-
ται να πραγματοποιείται εξ ολοκλήρου εξ αποστάσεως
κατόπιν απόφασης του αρμόδιου οργάνου.
Άρθρο 10
Αξιολόγηση φοιτητών - Εξετάσεις
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους μεταπτυχιακούς φοιτητές το ακαδημαϊκό ημερολόγιο του Π.Μ.Σ,
το οποίο καθορίζεται με απόφαση της Συνέλευσης του
Τμήματος, μετά από εισήγηση της Σ.Ε. Στο ακαδημαϊκό
ημερολόγιο του Π.Μ.Σ. αναγράφονται οι ημερομηνίες
έναρξης και λήξης των εξαμήνων, οι αργίες, καθώς και
οι ημερομηνίες των εξετάσεων.
Η Συντονιστική Επιτροπή καταρτίζει και ανακοινώνει
εγκαίρως το ωρολόγιο πρόγραμμα των εξετάσεων κάθε
εξεταστικής περιόδου και όχι αργότερα από δέκα (10)
ημέρες πριν από την έναρξη των εξετάσεων.
Δύνανται να υπάρχει επαναληπτική εξεταστική περίοδος κατόπιν απόφασης του αρμόδιου οργάνου.
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ. πραγματοποι-
είται με γραπτές ή προφορικές εξετάσεις ή με εκπόνηση
εργασιών καθ’ όλη τη διάρκεια του εξαμήνου. Ο τρόπος
αξιολόγησης περιγράφεται στο περίγραμμα του κάθε
μαθήματος. Η επίδοση σε κάθε μάθημα αξιολογείται
από τον/ους διδάσκοντα/ες και βαθμολογείται με την
ισχύουσα, για τους προπτυχιακούς φοιτητές, κλίμακα
βαθμολογίας. Συγκεκριμένα, οι βαθμοί που δίδονται,
κυμαίνονται από μηδέν (0) μέχρι δέκα (10). Προβιβάσιμοι βαθμοί είναι το πέντε (5) και οι μεγαλύτεροί του. Για
την αντιμετώπιση έκτακτων αναγκών ή συνθηκών που
ανάγονται σε λόγους ανωτέρας βίας δύναται η χρήση
ηλεκτρονικών μέσων για την αξιολόγηση των μαθημάτων ακόμη και στη περίπτωση που δεν προβλέπεται η
εξ αποστάσεως οργάνωση του Π.Μ.Σ., υπό την προϋπόθεση ότι εξασφαλίζεται το αδιάβλητο της διαδικασίας
της αξιολόγησης.
Δύναται να εφαρμόζονται εναλλακτικές μέθοδοι για
την αξιολόγηση φοιτητών με αναπηρία και ειδικές εκπαιδευτικές ανάγκες, όπως προβλέπονται στον Εσωτερικό
Κανονισμό του ΠΑ.Δ.Α.
Για τη βελτίωση της βαθμολογίας των μεταπτυχιακών
φοιτητών, δύναται η επανεξέταση σε ένα μόνο μάθημα,
στο οποίο έχει εξεταστεί επιτυχώς, σε εξεταστική περίοδο που περιλαμβάνεται το συγκεκριμένο μάθημα.
Αν ο/η μεταπτυχιακός/η φοιτητής/τρια αποτύχει περισσότερες από τρεις (3) φορές στο ίδιο μάθημα, δύναται
να ζητήσει, με αίτησή του προς τον Διευθυντή του ΠΜΣ,
να αξιολογηθεί από τριμελή επιτροπή, η οποία αποτελείται από διδακτικό προσωπικό του ίδιου ή άλλου Τμήμα-
τος του Πα.Δ.Α., με γνωστικό αντικείμενο ίδιο ή συναφές
με αυτό του προς εξέταση μαθήματος, στην οποία δεν
μπορεί να συμμετέχει ο/η διδάσκων/ούσα του μαθήματος. Αν ο Διευθυντής του Π.Μ.Σ. δεν ορίσει τα μέλη της
επιτροπής εντός ενός (1) μηνός από την υποβολή της
αίτησης, ο φοιτητής δύναται να ζητήσει τον ορισμό τους
από τον Πρόεδρο του Τμήματος.
Άρθρο 11
Δικαιώματα και Υποχρεώσεις φοιτητών Διαγραφή Μεταπτυχιακού Φοιτητή.
10.1. Δικαιώματα Φοιτητή
Οι μεταπτυχιακοί/ες φοιτητές/τριες έχουν όλα τα δικαιώματα και τις παροχές που προβλέπονται και για τους
φοιτητές του πρώτου κύκλου σπουδών, πλην του δικαιώματος παροχής δωρεάν διδακτικών συγγραμμάτων.
Οι μεταπτυχιακοί/κές φοιτητές/τριες δύνανται να χρησιμοποιούν την υπάρχουσα υλικοτεχνική υποδομή του
Πανεπιστημίου Δυτικής Αττικής, η οποία περιλαμβάνει
χώρους διδασκαλίας κατάλληλα εξοπλισμένους με σύγχρονα μέσα διδασκαλίας και Η/Υ, τη Βιβλιοθήκη, και τις
εγκαταστάσεις του Τμήματος Μηχανικών Βιομηχανικής
Σχεδίασης και Παραγωγής.
Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαιού-
νται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
σχετικών δαπανών από τον Εθνικό Οργανισμό Παροχής
Υπηρεσιών Υγείας (Ε.Ο.Π.Υ.Υ.) κατ’ ανάλογη εφαρμογή
του άρθρου 33 του ν. 4368/2016 (Α’ 83), όπως τροποποιήθηκε και ισχύει.
Οι μεταπτυχιακοί φοιτητές δικαιούνται δωρεάν σίτιση
με βάση την ατομική και οικογενειακή οικονομική τους
κατάσταση και την εντοπιότητά τους.
Οι μεταπτυχιακοί/ες φοιτητές/τριες δύνανται να διεκδικήσουν εξωτερική χρηματοδότηση των σπουδών
τους από διάφορα Ιδρύματα ή φορείς του δημοσίου και
ιδιωτικού τομέα και Ερευνητικά Ινστιτούτα.
Οι μεταπτυχιακοί/ες φοιτητές/τριες δύνανται να καλύπτονται οικονομικά από χρηματοδοτούμενα προγράμ-
ματα έρευνας στα οποία συμμετέχουν. Οι σχετικές λεπτομέρειες ορίζονται με απόφαση της Σ.Ε., ύστερα από
εισήγησή του/της Διευθυντή/ντριας του Π.Μ.Σ.
Οι μεταπτυχιακοί/ες φοιτητές/τριες μπορούν να συμμετάσχουν στα προγράμματα ανταλλαγής φοιτητών/
τριών (π.χ. ERASMUS) του Πανεπιστημίου ή σε άλλα
ερευνητικά προγράμματα αλλοδαπών Α.Ε.Ι., στο πλαίσιο διακρατικών συμφωνιών του Τμήματος με ομοταγή
ιδρύματα και να εγγράφονται σε αυτά ως φιλοξενούμενοι φοιτητές/τριες.
Το Τμήμα Μηχανικών Βιομηχανικής Σχεδίασης και Παραγωγής οφείλει να εξασφαλίζει υποχρεωτικά στους/
στις μεταπτυχιακούς/κές φοιτητές/τριες με αναπηρία
ή/και ειδικές εκπαιδευτικές ανάγκες προσβασιμότητα
στα προτεινόμενα προγράμματα και την διδασκαλία ή
άλλες διευκολύνσεις. Οι διευκολύνσεις αυτές σύμφωνα
με την κείμενη νομοθεσία, θα πρέπει να ορισθούν από
το Τμήμα αναλυτικά (π.χ. τρόπος εξέτασης, πρόσβαση
στους χώρους διδασκαλίας, στα εργαστήρια κ.λπ.).
10.2. Υποχρεώσεις Φοιτητή
Οι μεταπτυχιακοί φοιτητές έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να δηλώνουν υπεύθυνα, ότι η διπλωματική εργασία
δεν αποτελεί προϊόν λογοκλοπής ούτε στο σύνολο ούτε
σε επιμέρους τμήματα αυτής.
- Να καταβάλλουν τα προβλεπόμενα τέλη φοίτησης
όπως ορίζεται στον Εσωτερικό Κανονισμό του Π.Μ.Σ..
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Δυτικής Αττικής,
καθώς και την ακαδημαϊκή δεοντολογία.
Οι μεταπτυχιακοί φοιτητές καλούνται να συμμετέχουν
και να παρακολουθούν σεμινάρια, συζητήσεις, συνέδρια/
ημερίδες με γνωστικό αντικείμενο συναφές με αυτό του
Π.Μ.Σ., διαλέξεις ή άλλες επιστημονικές εκδηλώσεις του
Π.Μ.Σ. Οι μεταπτυχιακοί φοιτητές δύναται να ασκούν
επικουρικό διδακτικό έργο σε προγράμματα σπουδών
πρώτου κύκλου με απόφαση αρμοδίου οργάνου του
Π.Μ.Σ. Οι μεταπτυχιακοί φοιτητές εκδίδουν ακαδημαϊκή ταυτότητα υποχρεωτικά μέσω της Ηλεκτρονικής
Υπηρεσίας Απόκτησης Ακαδημαϊκής Ταυτότητας του
Υπουργείου Παιδείας και Θρησκευμάτων.
10.3. Διαγραφή Μεταπτυχιακού Φοιτητή
Η διαγραφή μεταπτυχιακού/κής φοιτητή/τριας γίνεται
κατόπιν σχετικής εισήγησης της Σ.Ε. του Π.Μ.Σ. προς τη
Συνέλευση του Τμήματος και λήψης σχετικής απόφασης. Η απόφαση κοινοποιείται εντός 15 ημερών στον/
ην ενδιαφερόμενο/νη μεταπτυχιακό/κη φοιτητή/τρια και
έχει δικαίωμα υποβολής ένστασης εντός δέκα πέντε (15)
ημερών από την ημερομηνία έκδοσης της. Η ένσταση
κρίνεται τελεσίδικα από τα ανωτέρω όργανα.
Η Συνέλευση του Τμήματος μετά την εισήγηση της Σ.Ε.,
δύναται να αποφασίσει τη διαγραφή μεταπτυχιακών φοιτητών για τους παρακάτω λόγους:
α. Πλημμελής εκπλήρωση των υποχρεώσεων του/της
μεταπτυχιακού/ης φοιτητή/τριας, όπως αυτές περιγράφονται στον Εσωτερικό Κανονισμό Π.Μ.Σ.
β. Μη καταβολή των προβλεπόμενων τελών φοίτησης
(σε κάθε περίπτωση, φοιτητής, ο οποίος δεν έχει ανταποκριθεί στις οικονομικές του υποχρεώσεις, δε δικαιούται
να λάβει ούτε βεβαίωση ολοκλήρωσης σπουδών, ούτε
το Δίπλωμα Μεταπτυχιακών Σπουδών).
γ. Πειθαρχικά παραπτώματα, όπως παράβαση ακαδημαϊκής δεοντολογίας και γενικότερα κάθε παράβαση της
κείμενης νομοθεσίας και του Εσωτερικού Κανονισμού
του Πα.Δ.Α.
δ. Αίτηση διαγραφής του/της ίδιου/ας του μεταπτυχιακού/κής φοιτητή/τριας.
ε. Έχουν επανειλημμένως αποτύχει στην εξέταση μαθήματος ή μαθημάτων όπως ορίζεται στον Εσωτερικό
Κανονισμό.
στ. Δεν ανανέωσαν την εγγραφή τους ή δεν παρακολούθησαν μαθήματα για δύο (2) συνεχόμενα εξάμηνα
ζ. ‘Έχουν υποπέσει στο παράπτωμα της λογοκλοπής ή
σε παράπτωμα που εμπίπτει στο δίκαιο περί πνευματικής
ιδιοκτησίας (ν. 2121/1993).
η) Για οποιαδήποτε άλλο λόγο κρίνεται απαραίτητη.
Σε περίπτωση οριστικής διακοπής φοίτησης ή διαγραφής μεταπτυχιακού/κής φοιτητή/τριας για οποιοδήποτε
λόγο, τα ήδη καταβληθέντα δίδακτρα δεν επιστρέφονται.
Άρθρο 12
Τέλη φοίτησης
Το ύψος των τελών φοίτησης για το Π.Μ.Σ. «Μη Επανδρωμένα Αυτόνομα και Τηλεκατευθυνόμενα Συστήμα-
τα» ανέρχεται στο ποσό των 3000 ευρώ. Στα τέλη φοίτησης που καταβάλλονται εφάπαξ, χορηγείται έκπτωση
10%. Η καταβολή των διδάκτρων γίνεται σε τρεις (3) δόσεις. (πρώτη δόση: αμέσως μετά την οριστικοποίηση των
επιλεγέντων μεταπτυχιακών φοιτητών καταβάλλονται
τα τέλη εγγραφής (500,00 €) και μια εβδομάδα πριν την
έναρξη του δεύτερου εξαμήνου τα υπόλοιπα (500,00
€). Δεύτερη δόση: εντός δύο εβδομάδων πριν την ολοκλήρωση του β’ εξαμήνου (1000,00 €). Τρίτη δόση: κατα-
βάλλεται ταυτόχρονα με την υποβολή της διπλωματικής
εργασίας (1000,00 €).
Οι μεταπτυχιακοί φοιτητές του Π.Μ.Σ., υποχρεούνται
στην καταβολή αυτών. Το ύψος των προβλεπόμενων
τελών φοίτησης για το σύνολο του προγράμματος καθορίζεται στο ΦΕΚ ίδρυσης του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
Στις περιπτώσεις διακοπής της φοίτησης το συνολικό
καταβληθέν ποσό δεν επιστρέφεται.
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.) του Πανεπιστη-
μίου Δυτικής Αττικής, ο οποίος είναι αρμόδιος για τη
διαχείρισή τους.
Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
Στο Π.Μ.Σ «Μη Επανδρωμένα Αυτόνομα και Τηλεκατευθυνόμενα Συστήματα» παρέχεται η δυνατότητα
απαλλαγής των τελών φοίτησης, σύμφωνα με την ισχύουσα νομοθεσία και όπως περιγράφεται στο άρθρο 14
του Πρότυπου Κανονισμού Σπουδών των Π.Μ.Σ. του
Πα.Δ.Α. (B’ 4861/2023) και του παρόντος κανονισμού.
Άρθρο 13
Υποτροφίες
Το Π.Μ.Σ. «Μη Επανδρωμένα Αυτόνομα και Τηλεκατευθυνόμενα Συστήματα» δύναται να χορηγεί υποτροφίες
ανταποδοτικές και μη, ή βραβεία αριστείας σε μεταπτυχιακούς/κές φοιτητές/τριες πλήρους φοίτησης, σύμφωνα
με απόφαση της Συνέλευσης.
Οι υποτροφίες χορηγούνται βάσει αντικειμενικών κριτηρίων, ακαδημαϊκών, οικονομικών και κοινωνικών, τα
οποία είναι:
1. Ακαδημαϊκά:
α) Η φοίτηση.
β) Ο μέσος όρος βαθμολογίας του προηγούμενου
εξάμηνου.
γ) Ο βαθμός πτυχίου με το οποίο εισήχθη στο Π.Μ.Σ.
δ) Πρόσφατες ακαδημαϊκές επιδόσεις (βραβεία και
τιμητικές διακρίσεις).
2. Οικονομικά:
Εγγεγραμμένοι φοιτητές Π.Μ.Σ. δύνανται να φοιτούν
δωρεάν σε Π.Μ.Σ., αν προβλέπεται η καταβολή τελών
φοίτησης, εφόσον πληρούν τα οικονομικά ή κοινωνικά
κριτήρια σύμφωνα με τις διατάξεις του άρθρου 86 του
ν. 4957/2022 και της υπό στοιχεία 108990/Ζ1/8-9-2022
υπουργικής απόφασης (Β’ 4899/2022).
3. Κοινωνικά:
α) Διαζευγμένος/η με προστατευόμενα μέλη (παιδιά).
β) Αναπηρία υποψηφίου/ας.
γ) Μονογονεϊκή οικογένεια.
δ) Ορφανός/η από δυο γονείς και δεν έχει υπερβεί το
25ο έτος της ηλικίας του/της.
ε) Τέκνο πολύτεκνης οικογένειας.
στ) Μέλη ίδιας οικογένειας.
4. Ανταποδοτικές Υποτροφίες λόγω εκτέλεσης επικουρικού έργου στο Προπτυχιακό ή Μεταπτυχιακό κύκλο
σπουδών του Τμήματος, κατόπιν απόφασης του αρμόδιου οργάνου.
Διαδικασία:
Μετά από εισήγηση της Συντονιστικής Επιτροπής του
Π.Μ.Σ., προκηρύσσεται πρόσκληση υποβολής αιτήσεως
για τη χορήγηση υποτροφίας. Οι υποψήφιοι/ες οφείλουν
να συμπληρώσουν όλα τα υποχρεωτικά πεδία της αίτησης με τα απαιτούμενα κατά περίπτωση δικαιολογητικά
και τα υποβάλλουν στην Γραμματεία του Τμήματος στις
ημερολογιακές προθεσμίες που ορίζονται στην πρόσκληση. Η αίτηση επέχει θέση Υπεύθυνης Δήλωσης του
ν. 1599/1986.
Το αρμόδιο όργανο αξιολογεί και κατατάσσει τις υποψηφιότητες βάσει των κριτηρίων που έχουν οριστεί στον
εσωτερικό Κανονισμό λειτουργίας του Π.Μ.Σ. και εισηγείται τον κατάλογο ονομάτων των υποψηφίων προς
τη Συνέλευση.
Ο ανώτατος αριθμός υποτροφιών στο Π.Μ.Σ. ορίζεται
σε έναν (1) ανά έτος.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή και σε μεταπτυχιακό φοιτητή που έχει εισαχθεί στο Π.Μ.Σ. χωρίς την υποχρέωση καταβολής τελών
φοίτησης.
Άρθρο 14
Δίπλωμα Μεταπτυχιακών Σπουδών (Δ.Μ.Σ)
Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο. Στον/Στην απόφοιτο/η του Π.Μ.Σ.
μπορεί να χορηγείται, πριν από την απονομή, βεβαίωση
ότι έχει περατώσει επιτυχώς την παρακολούθηση του
Π.Μ.Σ. και αναλυτική βαθμολογία με τις αντίστοιχες πιστωτικές μονάδες (ECTS).
Στο Δίπλωμα Μεταπτυχιακών Σπουδών επισυνάπτεται Παράρτημα Διπλώματος το οποίο είναι επεξηγη-
ματικό έγγραφο και δεν υποκαθιστά τον επίσημο τίτλο
σπουδών ή την αναλυτική βαθμολογία των μαθημάτων.
Το Παράρτημα Διπλώματος επισυνάπτεται στο Δ.Μ.Σ. και
παρέχει πληροφορίες σχετικά με τη φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν
με επιτυχία από το άτομο που αναγράφεται ονομαστικά
στο πρωτότυπο του τίτλου. Στο Παράρτημα δεν γίνονται
αξιολογικές κρίσεις και δεν υπάρχουν δηλώσεις ισοτιμίας
ή αντιστοιχίας ή προτάσεις σχετικά με την αναγνώριση
του Δ.Μ.Σ. στο εξωτερικό. Το Παράρτημα Διπλώματος εκδίδεται αυτομάτως και χωρίς καμία οικονομική
επιβάρυνση στην ελληνική και στην αγγλική γλώσσα,
και πρέπει να πληροί τις προϋποθέσεις γνησιότητας
που απαιτούνται για τον χορηγούμενο τίτλο σπουδών.
Η ημερομηνία έκδοσης του Παραρτήματος δεν συμπίπτει
υποχρεωτικά με την ημερομηνία χορήγησης του Δ.Μ.Σ.,
αλλά δεν μπορεί ποτέ να είναι προγενέστερη από αυτή.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον βαθμό αξιολόγησης στα μαθήματα και στη Μεταπτυχιακή Διπλωματική Εργασία
(Μ.Δ.Ε.)
Αναλυτικότερα σε κάθε εξάμηνο ο φοιτητής/τρια λαμβάνει βαθμολογία σε κάθε μάθημα που εξετάζεται και
εάν αξιολογηθεί επιτυχώς, πιστώνεται αναλογικά τις πιστωτικές μονάδες που αντιστοιχούν. Ο τελικός βαθμός
του Δ.Μ.Σ. προκύπτει από τον βαθμό αξιολόγησης:
α) Στα μαθήματα,
β) στη Μεταπτυχιακή Διπλωματική Εργασία
Ο βαθμός του Διπλώματος Μεταπτυχιακών Σπουδών
(Δ.Μ.Σ.) εξάγεται με προσέγγιση δύο δεκαδικών ψηφίων
και προκύπτει από τον τύπο:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
Β=(Β1*Π1+Β2*Π2+……..+Βν*Πν)/(Π1+Π2+…..Πν)
όπου Β1,Β2….Βν είναι οι βαθμοί όλων των μαθημάτων
που εξετάστηκε επιτυχώς ο φοιτητής/τρια και Π1,Π2…..
Πν είναι οι πιστωτικές μονάδες που αντιστοιχούν σε κάθε
μάθημα.
Προβιβάσιμοι βαθμοί είναι το πέντε (5) και οι μεγαλύτεροί του. Η βαθμολογική κλίμακα για την αξιολόγηση
της επίδοσης των μεταπτυχιακών φοιτητών/τριών ορίζεται από το μηδέν (0) ως το δέκα (10) ως ακολούθως:
- Άριστα: από οκτώ και πενήντα (8,50) μέχρι δέκα (10),
- Λίαν καλώς: από έξι και πενήντα (6,50) ως και οκτώ
και σαράντα εννέα (8,49),
- Καλώς: από πέντε (5) ως και έξι και σαράντα εννέα
(6,49) ή
- Απορρίπτεται: από μηδέν (0) έως τέσσερα και ενενήντα εννέα (4,99).
Άρθρο 15
Διδάσκοντες Προγραμμάτων
Μεταπτυχιακών Σπουδών
12.1. Το διδακτικό έργο του Προγράμματος Μεταπτυχιακών Σπουδών ανατίθεται, κατόπιν απόφασης της Σ.Τ.,
στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του Πα.Δ.Α. ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΠΑΔΑ ή
άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
12.2. Η ανάθεση του διδακτικού έργου του Π.Μ.Σ.
πραγματοποιείται με απόφαση του Τμήματος κατόπιν
εισήγησης της Συντονιστικής Επιτροπής του Π.Μ.Σ., ή
του Διευθυντή του Π.Μ.Σ. Με απόφαση της Συνέλευσης του Τμήματος δύναται να ανατίθεται επικουρικό
διδακτικό έργο στους υποψήφιους διδάκτορες του
Τμήματος ή της Σχολής, με αντικείμενο συναφές με το
παρεχόμενο επικουρικό διδακτικό έργο του Π.Μ.Σ., υπό
την επίβλεψη διδάσκοντος του Π.Μ.Σ., κατόπιν εισηγήσεως της Σ.Ε.
12.3. Δικαίωμα επίβλεψης διπλωματικών εργασιών
έχουν οι διδάσκοντες των περ. α) έως στ) της παρ. 1,
υπό την προϋπόθεση ότι είναι κάτοχοι διδακτορικού
διπλώματος. Με απόφαση του αρμοδίου οργάνου του
Π.Μ.Σ., δύναται να ανατίθεται η επίβλεψη διπλωματικών
εργασιών και σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ.
12.4. Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος. Ειδικώς οι διδάσκοντες που έχουν την ιδιότητα μέλους Δ.Ε.Π., δύνανται
να αμείβονται επιπρόσθετα για έργο που προσφέρουν
προς το Π.Μ.Σ., εφόσον εκπληρώνουν τις ελάχιστες εκ
του νόμου υποχρεώσεις τους, όπως ορίζονται στην παρ. 2
του άρθρου 155, του ν.4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.Ε.Π., εφόσον εκπληρώνουν τις ελάχιστες εκ του νόμου
υποχρεώσεις τους.
Στις υποχρεώσεις των διδασκόντων περιλαμβάνονται,
μεταξύ άλλων, ο καθορισμός και η περιγραφή του μαθήματος, η παράθεση σχετικής βιβλιογραφίας, ο καθορισμός
του τρόπου εξέτασης του μαθήματος, η επικοινωνία με
τους/τις μεταπτυχιακούς/κες φοιτητές/τριες.
12.5. Στο Π.Μ.Σ. με απόφαση της Συνέλευσης του Τμήματος εφαρμόζεται ο θεσμός του Ακαδημαϊκού Συμβού-
λου. Σκοπός της λειτουργίας του εν λόγω θεσμού είναι η
παροχή συμβουλευτικής στους μεταπτυχιακούς φοιτητές
κατά τη διάρκεια των σπουδών τους σε ακαδημαϊκά θέματα με εξατομικευμένο τρόπο. Προσδοκώμενο αποτέ-
λεσμα είναι η διευκόλυνση των μεταπτυχιακών φοιτητών
στην ολοκλήρωση των σπουδών τους με παράλληλη αξιοποίηση των ιδιαίτερων δεξιοτήτων και ενδιαφερόντων
τους στο έδαφος της εκπαιδευτικής και ερευνητικής διαδικασίας. Ο Ακαδημαϊκός Σύμβουλος επιλέγει τον τρόπο
προσέγγισης και παροχής συμβουλευτικής στους φοιτητές που του ανατίθενται σε κάθε ακαδημαϊκό έτος.
Άρθρο 16
Επικουρικό διδακτικό έργο
μεταπτυχιακών φοιτητών
Με απόφαση της Συνέλευσης του Τμήματος είναι δυνατή η έγκριση της συμμετοχής μεταπτυχιακών φοιτη-
τών, υποψηφίων διδακτόρων και μεταδιδακτόρων στην
παροχή επικουρικού διδακτικού έργου σε προγράμματα
σπουδών πρώτου ή δεύτερου κύκλου.
Το Πα.Δ.Α. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού κατά
την άσκηση του διδακτικού τους έργου, η άσκηση των
φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η διόρθωση
ασκήσεων.
Άρθρο 17
Χρηματοδότηση - Οικονομική διαχείριση
Η χρηματοδότηση του Π.Μ.Σ. προέρχεται ή δύναται
να προέρχεται από:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Πανεπιστημίου Δυτικής Αττικής
και
στ) τον κρατικό προϋπολογισμό ή το πρόγραμμα δημοσίων επενδύσεων.
Η καταβολή των τελών φοίτησης, πραγματοποιείται
από τον ίδιο τον φοιτητή ή από τρίτο φυσικό ή νομικό
πρόσωπο για λογαριασμό του φοιτητή.
Η διαχείριση των πόρων του Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Πα.Δ.Α.
Οι πόροι του Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ. Στα
έσοδα του Π.Μ.Σ. των περ. β) έως δ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει για
τα έσοδα από αντίστοιχες πηγές χρηματοδότησης.
β) το υπόλοιπο ποσό των συνολικών εσόδων του
Π.Μ.Σ. (70%) διατίθεται για την κάλυψη των λειτουργικών δαπανών του Π.Μ.Σ.
Μεθοδολογία κατάρτισης προϋπολογισμών εσόδων:
Ως προς τα έσοδα αναγράφονται οι πηγές χρηματοδότησης, σύμφωνα με τις παρ. 1 και 2 του άρθρου 84
του ν. 4957/2022, και τα αντίστοιχα ποσά- αναμενόμενες
εισροές από κάθε πηγή χρηματοδότησης.
Έσοδα - χρηματοδότηση
Τέλη φοίτησης (25 εισακτέοι φοιτητές Χ 3000 € =
75000 €)
Δωρεές, χορηγίες και πάσης φύσεως οικονομικές
ενισχύσεις
Κληροδοτήματα
Πόροι από ερευνητικά έργα ή προγράμματα
Ίδιοι πόροι του Πα.Δ.Α.
Κρατικός προϋπολογισμός ή Πρόγραμμα
Δημοσίων επενδύσεων
Σύνολο 75.000 €
Αναφέρεται στον προϋπολογισμό ενός πλήρους κύκλου φοίτησης του Π.Μ.Σ. για τους εισακτέους του εν
λόγω έτους.
Αναλυτικός προϋπολογισμός εξόδων.
Ως προς τα έξοδα, αναγράφονται οι κατηγορίες των
λειτουργικών εξόδων και τα αντίστοιχα ποσά - αναμενόμενες εκροές.
Συγκεκριμένα, ποσοστό εβδομήντα τοις εκατό (70%)
των λειτουργικών εξόδων του Π.Μ.Σ. κατανέμονται σε:
α) αμοιβές για τη διοικητική - τεχνική υποστήριξη,
β) Αμοιβές διδακτικού προσωπικού,
γ) δαπάνες μετακίνησης,
δ) δαπάνες εξοπλισμού και υλικοτεχνικής υποδομής,
ε) δαπάνες χορήγησης υποτροφιών,
στ) λοιπές λειτουργικές δαπάνες (περ. α. της παρ. 4 του
άρθρου 80 του ν. 4957/2022).
Οι αμοιβές του τακτικού διδακτικού, τεχνικού και διοικητικού προσωπικού των Ιδρυμάτων αφορά εργασία
που υπερβαίνει τις κατά νόμο υποχρεώσεις τους.
Έξοδα - κατηγορίες δαπανών
Αμοιβές για τη διοικητική τεχνική υποστήριξη
8.000 €
Αμοιβές διδακτικού προσωπικού
17.550 €
Δαπάνες μετακίνησης
950 €
δαπάνες εξοπλισμού
και υλικοτεχνικής υποδομής
1.000€
Δαπάνες χορήγησης υποτροφιών
24.000 €
Λοιπές λειτουργικές δαπάνες
1.000 €
Μερικό Σύνολο (70%)
Λειτουργικά έξοδα Πα.Δ.Α. (30%) ΕΛΚΕ
22.500 €
Σύνολο
75.000 €
Σύμφωνα με την παρ. 2, του άρθρου 85, του ν. 4957/
2022, καθορίζεται ποσοστό δύο τοις εκατό (2%), ως ανώτατο ποσοστό επί των συνολικών ετήσιων εσόδων κάθε
Π.Μ.Σ. που δύναται να διατίθεται προς Έργο/Πρόγραμμα της παρ. 1 του ίδιου άρθρου.
Άρθρο 18
Λογοκλοπή
Ο/Η μεταπτυχιακός/η φοιτητής/τρια υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Επιπλέον, οι μεταπτυχιακοί φοιτητές που έχουν χρησιμοποιήσει τις υπηρεσίες και
τη βοήθεια Τεχνητής Νοημοσύνης (Αrtificial Intelligence,
AI) για την εκπόνηση εργασιών που τους ανατίθενται
στα πλαίσια του ΠΜΣ ή/και της Μ.Δ.Ε., θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση δημιουργικής Τεχνητής Νοημοσύνης
(generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραφής», όπου θα δηλώνουν ποιο εργαλείο χρησιμοποίησαν
και για ποιο λόγο.
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης - δημοσιευμένης ή μη - χωρίς τη δέουσα
αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος
ή της Επιτροπής Προγράμματος Σπουδών, για διαγραφή
του/της. Στις παραπάνω περιπτώσεις, η Συνέλευση του
Τμήματος ή η Επιτροπή Προγράμματος Σπουδών, μπορεί
να αποφασίσει τη διαγραφή του/της, αφού προηγουμένως του/της δοθεί η δυνατότητα να εκθέσει, προφορικώς
ή γραπτώς, τις απόψεις του/της επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
ξεων περί πνευματικής ιδιοκτησίας από μεταπτυχιακό/η
φοιτητή/τρια κατά τη συγγραφή εργασιών στο πλαίσιο
των μαθημάτων ή την εκπόνηση της διπλωματικής εργασίας.
Άρθρο 19
Απονομή πτυχίων - ορκωμοσίες
Φοιτητής που ολοκλήρωσε επιτυχώς τις μεταπτυχιακές
σπουδές του, ορκίζεται σε δημόσια τελετή ορκωμοσίας,
ενώπιον του/της Πρύτανη/νισσας ή του/της Αντιπρύτανη/ις ως εκπροσώπου του/της Πρύτανη και του/της Προ-
έδρου του Τμήματος, που γίνεται μετά τη λήξη εκάστης
εξεταστικής περιόδου, σε ημέρα και ώρα, που ορίζεται
από τον/την Πρύτανη σε συνεργασία με τους Προέδρους
των Τμημάτων. Ο όρκος δεν αποτελεί συστατικό στοιχείο της επιτυχούς περάτωσης των σπουδών, είναι όμως
αναγκαία προϋπόθεση για τη χορήγηση του Μεταπτυχιακού Διπλώματος Σπουδών. Για λόγους ανωτέρας βίας
(π.χ. λόγοι υγείας, διαμονή ή εργασία στο εξωτερικό,
στρατιωτικές υποχρεώσεις) και με αίτησή του προς τη
Γραμματεία του Τμήματος του, ο/η απόφοιτος/η μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Η εξαίρεση από την υποχρέωση συμμετοχής σε ορκωμοσία
εγκρίνεται από τον Πρόεδρο του Τμήματος. Πριν από
την ορκωμοσία ή την απαλλαγή από αυτή, μπορεί να
δίδεται στους αποφοίτους σχετικό πιστοποιητικό για την
επιτυχή περάτωση των σπουδών τους.
Δίπλωμα Μεταπτυχιακών Σπουδών που χορηγήθηκε,
είναι δυνατόν να ανακληθεί ή να ακυρωθεί, αν αποδειχθεί ότι δεν συνέτρεχαν την εποχή της απόκτησής του
οι εκ του νομικού και θεσμικού πλαισίου προϋποθέσεις
κτήσης του. Η ανάκληση ή ακύρωση γίνεται μετά από
απόφαση της οικείας Συνέλευσης, η οποία κοινοποιείται
στον/στην Πρύτανη του Ιδρύματος.
Άρθρο 20
Αξιολόγηση του Π.Μ.Σ.
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους μεταπτυχιακούς φοιτητές. Η αξιολόγηση γίνεται με
τη χρήση ειδικού εντύπου/ερωτηματολογίου αξιολόγησης που συμπληρώνουν οι μεταπτυχιακοί φοιτητές. Τα
μαθήματα αξιολογούνται ως προς το περιεχόμενο, τον
τρόπο διδασκαλίας, το εκπαιδευτικό υλικό και το βαθμό συσχέτισής τους με τις αρχές και τη φιλοσοφία του
μεταπτυχιακού προγράμματος. Οι διδάσκοντες/ουσες
αξιολογούνται σε πολλά επίπεδα, τα οποία μπορεί ενδεικτικά να περιλαμβάνουν αξιολόγηση ως προς τις γνώσεις
και την ικανότητα μετάδοσής τους στους φοιτητές, την
προετοιμασία τους, τη χρήση σύγχρονης βιβλιογραφίας, την προθυμία τους να απαντούν σε ερωτήσεις, την
έγκαιρη βαθμολόγηση και επιστροφή εργασιών και γραπτών εξετάσεων και την τήρηση των ωρών διδασκαλίας
του μαθήματος.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Δυτικής
Αττικής στο πλαίσιο της εσωτερικής αξιολόγησης του
Τμήματος Μηχανικών Βιομηχανικής Σχεδίασης και Παραγωγής/Σχολής Μηχανικών και σύμφωνα με την αντίστοι-
χη διεργασία του εσωτερικού Συστήματος Διασφάλισης
Ποιότητας του Πα.Δ.Α.
Η εξωτερική αξιολόγηση του Π.Μ.Σ. διενεργείται σε συνεργασία με την ΜΟ.ΔΙ.Π. στο πλαίσιο της πιστοποίησής
τους σύμφωνα με την προβλεπόμενη από την ΕΘΑΑΕ
διαδικασία.
Στο πλαίσιο αυτό αξιολογείται η συνολική αποτίμηση
του έργου που επιτελέστηκε από το Π.Μ.Σ., ο βαθμός
εκπλήρωσης των στόχων που είχαν τεθεί κατά την ίδρυσή του, η βιωσιμότητά του, η απορρόφηση των απο-
φοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές, η σκοπιμότητα παράτασης της
λειτουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση.
Άρθρο 21
Ιστοσελίδα του Π.Μ.Σ
Το Π.Μ.Σ. έχει την ιστοσελίδα του, στην ελληνική και
αγγλική γλώσσα. Η επίσημη ιστοσελίδα του Π.Μ.Σ. ενημερώνεται διαρκώς και περιέχει όλες τις πληροφορίες και
ανακοινώσεις του προγράμματος και αποτελεί τον επίσημο χώρο ενημέρωσης των φοιτητών και φοιτητριών.
Άρθρο 22
Λοιπές Διατάξεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον παρόντα
Κανονισμό, θα αντιμετωπιστεί με αποφάσεις των αρμοδίων οργάνων και όπου απαιτείται με τροποποίηση
του Κανονισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 26 Ιανουαρίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 834/05.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200834.pdf | Tokens: 66788]